ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-342303/16-2017

06.10.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1897/2017 (1143/2017 ), за набавку: Лежајеви за ВСВ-ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Наручилац у тачки 3.1 – Техничка спецификација, на позицијама 1 и 2 захтева да понуђачи понуде и испоруче лежај са месинганим кавезом конструкције MB.

Више светских произвођача користе у означавању месинганог кавеза суфикс MB , али немају идентично значење , па молимо Наручиоца да прецизно опише значење суфикса MB  , односно које је конструкционо решење кавеза којег сте обележили са МБ ?

**ОДГОВОР 1:**

Додатна ознака MB у ознаци лежајева односи се на конструкцију лежаја који садржи масивни кавез израђен од месинга са вођењем на унутрашњем прстену.

**ПИТАЊЕ 2**:

Није нам јасно да ли Наручилац искључиво за позиције 1 и 2 тражи да понуђени лежајеви буду са месинганим кавезом MB или се могу нудити лежајеви са  конструкцијом месинганог кавеза   CA која је са становиста конструкцијског решења савременија и боља  варијанта од MB ?

Потенцијални понуђач предлаже и сугерише наручиоцу да за позиције 1 и 2 омогући да се понуди и лежај са месинганим кавезом конструкције СА. На овај начин наручилац ништа не мења у техничким карактеристикама лежаја, а добија могућност савременије, квалитетније и боље конструкције месинганог кавеза и омогућује вецу конкуренцију међу понуђачима што је и циљ ЗЈН

Ако наручилац не прихвата нашу сугестију да се алтернативно може нудити за поз. 1 и 2 месингани кавез конструкције CA , молимо Наручиоца да нам прецизно одговори разлоге неприхватања.

**ОДГОВОР 2:**

Избор врсте и конструкције лежаја врши се на основу оригиналне документације урађене од стране пројектаната и конструктора постројења на термоелектрани ТЕНТ Б а узимајући у обзир и вишедеценијска искуства у експлоатацији и одржавању ових постројења.

На основу тога наведени лежајеви су дефинисани са додатним ознакама MB и такве је неопходно понудити и испоручити.